**convocatòria ordinària d‘ajut per la participació al programa internacional d’emprenedoria intentSem per estudiants de Tecnocampus**

**curs acadèmic 2014-2015**

Es convoquen 5 ajuts de mobilitat per participar al programa IntEntSem 2015, que se celebra a Dunkerque, del 26 d’abril al 2 de maig de 2015.

IntEntSem és un programa d’emprenedoria intensiu d’una setmana que se celebra juntament amb estudiants i professors de cinc universitats europees. Els estudiants formen equips multidisciplinaris i internacionals i desenvolupen un projecte emprenedor durant els dies del programa.

L’ajut s’ofereix a estudiants del Tecnocampus dels graus i màsters. L’estudiant ha de participar tots els dies al seminari i s’ha d’integrar de manera activa a totes les activitats del programa.

**1. Beneficiaris**

La convocatòria s’adreça a tots els estudiants del Tecnocampus que estiguin matriculats en el curs 2014-2015.

**2. Requisits**

Per poder beneficiar-se de l’ajut, els/les candidats/es hauran de garantir el compliment dels requisits següents:

* Estar matriculat del curs 2014-2015 d’un grau o màster al Tecnocampus.
* Nivell d’anglès B2 o superior.
* Els estudiants hauran d’abonar l’import del cost del programa, d’on es deduirà l’ajut concedit pel Tecnocampus.

**3. DESCRIPCIÓ DEL PROCÉS DE SOL·LICITUD I SELECCIÓ DE CANDIDATS**

El termini de presentació de sol·licituds serà des de l’1 de febrer fins el 22 de febrer de 2015.

El procediment de sol·licitud consisteix en enviar el full de sol·licitud a **rrii@tecnocampus.cat****.** Un cop finalitzat el període de recepció de sol·licituds, es ponderaran els candidats i es realitzarà una entrevista.

La llista definitiva d’ admesos al programa serà publicada en un màxim de 5 dies hàbils des del tancament del període de recepció de sol·licituds.

**4. Criteris d'avaluació**

Els criteris per avaluar les ajudes sol·licitades seran els següents:

* Haver realitzat o estar realitzant assignatures vinculades amb l’emprenedoria.
* Haver participat en programes d’emprenedoria com el Weekend Challenge, InnoEmpren Universitari o similars.
* Nivell d’anglès B2
* Tenir esperit emprenedor i iniciativa per autofinançar-se la participació al programa.

Es donarà prioritat a estudiants que no hagin estat beneficiaris d’un ajut per la participació a IntEntSem en un any anterior.

**5. comissió de valoració**

La comissió de valoració de les ajudes estarà integrada pels responsables d’emprenedoria del Tecnocampus i responsables del servei de relacions internacionals del Tecnocampus.

**6. PROCEDIMENT D’adjudicació de les ajudes**

Les sol·licituds admeses seran avaluades per la comissió de valoració d’acord amb els criteris d’avaluació a dalt esmentats.

Es publicarà la resolució provisional amb la puntuació obtinguda per les persones sol·licitants i l'adjudicació de places. Es disposarà d'un termini de 5 dies hàbils per a presentar al·legacions. Resoltes les al·legacions es procedirà a la publicació de la resolució definitiva de la convocatòria en la mateixa pàgina web.

En cas que el nombre de sol·licituds superi el nombre d’ajuts disponibles, els candidats no admesos quedaran en llista d’espera.

Si el nombre total d’estudiants participants a IntEntSem no supera el màxim, els estudiants en llista d’espera podrien integrar-se en l’equip Tecnocampus d’IntEntSem abonant l’import íntegre (sense l’ajut).

**7. Abonament de les ajudes**

L'ajuda es deduirà del cost total del programa que ha d’abonar l’estudiant. Cada estudiant tindrà un document amb el cost total del programa desglossat. L’import de l’ajut és de 200€.

**8. RENÚNCIA I SUBSTITUCIONS**

En cas de renúncia, aquesta haurà de presentar-se per escrit a rrii@tecnocampus.cat. Si l’estudiant notifica la renúncia més tard del 15 de març de 2015, no es retornarà l’import abonat per l’estudiant.

**9. OBLIGACIONS DE LA PERSONA BENEFICIÀRIA**

Acceptar totes les condicions del Programa especificades en aquest document.

L'incompliment d'alguns dels requisits i les obligacions establertes en la present convocatòria i en la resta de la normativa podrà donar lloc a la revocació total o parcial de l'ajuda.

**PER A MÉS INFORMACIÓ PODEN DIRIGIR-SE A:**

Ester Bernadó, Responsable d’Emprenedoria de l’ESUPT, ebernado@tecnocampus.cat

Yolanda Tarango, Responsable d’Emprenedoria de l’ESCSE, ytarango@tecnocampus.cat

Luz Fernández, Cap de Servei de Relacions Internacionals, rrii@tecnocampus.cat

 TecnoCampus Mataró-Maresme (Edifici universitari)

Avinguda Ernest Lluch, 32 (Porta Laietana)

08302 Mataró (Barcelona)

Mataró, gener de 2015

**Sol·licitud de l’ajut de mobilitat per participació a IntEntSem 2015 per a estudiants del tecnocampus Curs 2014-2015**

**Dades de la persona sol·licitant**

Cognoms:

Nom :

DNI/NIE:

Data de naixement:

Home Dona

Adreça: Núm.:

Població: CP.:

Telèfon fixe: Telèfon mòbil:

Correu electrònic Tecnocampus:

**Dades sobre els estudis que realitza**

Estudis (grau en..., màster en...):

Curs:

Assignatures d’emprenedoria cursades:

Participació en programes d’emprenedoria:

Has participat prèviament a IntEntSem? sí no

Si la resposta és afirmativa, quin any?

**Interès**

Quin és el teu interès per participar al programa IntEntSem 2015?

\*Adjuntar Certificat Idioma B2 o superior.

En el cas de no disposar de certificat es realitzarà una prova de nivell.

**(signatura)**